На основу члана 36. – 39. Закона о јавним предузећима („Сл. гласник РС“, број 15/2016 ) и члана 40. Статута општине Ћићевац („Сл. лист општине Ћићевац“ бр. 3/19) а у вези Ивештаја Комисије за спровођење конкурса за избор директора јавних предузећа општине Ћићевац бр. 112- 56/19-02 од 2. децембра 2019. године, Скупштина општине Ћићевац на 44. седници одржаној 20. децембра 2019. године, донела је

ОДЛУКУ

О ПОНИШТАВАЊУ ОДЛУКЕ О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈАВНОГ ПРЕДУЗЕЋА „ПУТЕВИ ЋИЋЕВАЦ“

Члан 1.

Поништава се Одлука Скупштине општине Ћићевац о спровођењу јавног конкурса за избор директора Јавног предузећа „Путеви Ћићевац“ бр. 112-56/19-02 од 18.10.2019. године, објављена у „Сл. листу општине Ћићевац“, бр. 12/19 .

Члан 2.

Овом одлуком поништава се и Оглас о јавном конкурсу за избор директора Јавног предузећа „Путеви Ћићевац“, објављен у „Сл. гласнику РС“, бр. 75/19 и у Куриру 24.10.2019. године - дневним новинама које се дистрибуирају на целој територији Републике Србије, као и на сајту општине Ћићевац.

Члан 3.

Ову одлуку објавити у „Сл. листу општине Ћићевац“, „Сл. гласнику РС“, дневном листу „Курир“ и на сајту општине Ћићевац.

Образложење

Скупштина општине на седници одржаној 18.10.2019. године, донела je Одлуку о спровођењу јавног конкурса за избор директора Јавног предузећа „Путеви Ћићевац“ бр. 112-56/19-02.

Оглас о јавном конкурсу објављен је у „Сл. гласнику РС“, дневним новинама „Куриру“, и на сајту општине Ћићевац.

Комисија за спровођење конкурса за избор директора јавних предузећа општине Ћићевац је у свом Извештају бр. 112- 56/19-02 од 2. децембра 2019. године, Скупштини општине указала на неусаглашеност текста огласа са законом. Због неусаглашености текста огласа са законом, а у вези наведеног извештаја Комисије и свега напред изнетог, донета је одлука у наведеном тексту.

СКУПШТИНА ОПШТИНЕ ЋИЋЕВАЦ

Бр. 112-56/19-02 од 20. децембра 2019. године

ПРЕДСЕДНИК

Славољуб Симић